ગધેડાવાળી કોમેન્ટ ભૂતપૂર્વ ભારતીય કપ્તાન અઝહરુદ્દીને પણ નથી ગમી. એણે કહ્યું છે કે બીજું કશું અથવા બીજી કોઈ રીતે જે પણ કહેવું હોય તે કહી શકાય, પણ આમ ખુલ્લમ ખુલ્લા ગધેડા તો ન જ કહેવાય. એટલે ભાઈ અઝ્ઝુનાં કહેવા પ્રમાણે આપણે આડકતરી ટીકા કરીએ તો ચાલે. જેમ કે, ‘ભારતીય ફિલ્ડરો શું મેદાનમાં ઘાસ ચરે છે?’ કદાચ આવું કહી શકાય, હેં ને અઝહર ભાઈ? કદાચ કહી શકાતું જ હશે. અમને સ્કુલમાં ટીચર ઘણી વખત ‘અક્કલ ઘાસ ચરવા ગઈ છે?’ એવું કહેતા હતાં, અમને તો ઘણું ખોટું લાગતું હતું પણ ટીચર કે બીજા કોઈને એમાં કશું ખોટું નહોતું લાગતું. અને ઘેર ફરિયાદ કરવાનો સવાલ જ હતો નહિ, કારણ કે ઘેર ફરિયાદ કરીએ તો સાબિત થઇ જાય કે બધાનો મત એક જ છે!